b'\n_START_ARTICLE_\nDeath Grips\n_START_SECTION_\nHistoria\n_START_PARAGRAPH_\nHeti perustamisp\xc3\xa4iv\xc3\xa4n\xc3\xa4\xc3\xa4n (21. joulukuuta 2010) yhtye \xc3\xa4\xc3\xa4nitti ensimm\xc3\xa4isen kappaleensa "Full Moon (Death Classic)". Seuraavana vuonna 8. maaliskuussa Death Grips julkaisi omakustanteisesti debyytti EP.ns\xc3\xa4 nimelt\xc3\xa4 Death Grips, jonka pystyi lataamaan ilmaiseksi yhtyeen nettisivuilta. Pian per\xc3\xa4ss\xc3\xa4 25. huhtikuuta julkaistun Exmilitary mixtapen pystyi my\xc3\xb6s vapaasti lataamaan digitaalisena. Metacritic arvosteli Exmilitaryn ruhtinaallisin 82 pistein._NEWLINE_21. huhtikuuta 2012 Death Grips julkaisi The Money Store albuminsa ja saman vuoden 1. lokakuussa No Love Deep Webin (tyylitelty\xc2\xa0N\xc3\x98 L\xc3\x98V\xce\xa3 D\xce\xa3\xce\xa3P W\xd0\x9fB tai NO LOVE DEEP WEB). Viimeksi mainitun levyn kansikuva her\xc3\xa4tti paljon huomiota ja keskustelua - albumin kannessa koreilee kuva Zach Hillin erektion saavuttaneesta peniksest\xc3\xa4 johon on kirjoitettu mustalla tussilla albumin nimi. Kansikuva on sensuroitu monessa verkostossa ja yhteydess\xc3\xa4, mm. Spotifyss\xc3\xa4._NEWLINE_Vuoden 2013 maaliskuussa b\xc3\xa4ndi julkaisi Youtube kanavallaan "mysteerisi\xc3\xa4" No Hands videoita sek\xc3\xa4 Lock Your Doors-kappaleen musiikkivideon. Samana vuonna 13. joulukuuta he julkaisivat kolmannen albuminsa, Government Plates._NEWLINE_Death Grips julkaisi The Money Store albuminsa ilmaiseksi nettisivuillaan sen aikaisen levy-yhti\xc3\xb6ns\xc3\xa4 Epic Recordsin "sel\xc3\xa4n takana", j\xc3\xa4tti ilmaantumatta omaan konserttiinsa, peruutti vuoden 2012 kansainv\xc3\xa4lisen kiertueensa sek\xc3\xa4 useita muita keikkoja - b\xc3\xa4ndi oli saavuttanut hieman ep\xc3\xa4vakaan maineen. 8. kes\xc3\xa4kuuta 2014 yhtyeen Facebook sivuille puolestaan ilmestyi valokuva nen\xc3\xa4liinasta johon oli kirjoitettu seuraava teksti;_NEWLINE__NEWLINE_\xc2\xbbWe are now at our best and so Death Grips is over. We have officially stopped. All currently scheduled live dates are canceled. Our upcoming double album\xc2\xa0The Powers That B\xc2\xa0will still be delivered worldwide later this year via Harvest/Third Worlds Records. Death Grips was and always has been a conceptual art exhibition anchored by sound and vision. Above and beyond a "band". To our truest fans, please stay legend.\xc2\xbb _NEWLINE_Yhtye kuitenkin jatkoi toimintaansa ja julkaisi 4. tammikuuta 2015 instrumentaalisen soundtrack levyns\xc3\xa4 Fashion Week jonka kappaleen sanat muodostavat lauseen "JENNY DEATH WHEN" (viittaten b\xc3\xa4ndin pian julkaistavan The Powers That B albumin toiseen levyyn). Kahdessa osassa julkaistu The Power That B - niminen yhtyeen debytti tupla-albumi julkaistiin kokonaisena teoksena 31. maaliskuuta 2015. Saman vuoden kes\xc3\xa4kuussa b\xc3\xa4ndin kotisivuilla julkaistiin Hillin ja Morin yhteisen The I.L.Y.`s nimisen yhtyeen debytti studio albumi I\'ve Always Been Good at True Love._NEWLINE_Vuonna 2016 Death Grips julkaisi sek\xc3\xa4 Interview 2016 EP.n (22. maaliskuuta) ett\xc3\xa4 Bottomless Pit albumin (6. toukokuuta)._NEWLINE_22. toukokuuta 2017 Death Grips julkaisi 22 minuuttia pitk\xc3\xa4n singlen ja videon nimelt\xc3\xa4 Steroids (Crouching Tiger Hidden Gabber Megamix)._NEWLINE_Maaliskuussa 2018 b\xc3\xa4ndi ilmoitti Year of the Snitch nimisen uuden albumin ilmestyv\xc3\xa4n heid\xc3\xa4n omien sanojensa mukaan "pian" (coming soon). Huhtikuussa yhtye julkaisi tulevan levyn kappaleiden nimet joista "Streaky", "Black Paint" sek\xc3\xa4 "Flies" julkaistiin toukokuussa heid\xc3\xa4n YouTube kanvallaan musiikkivideoiden kera._NEWLINE_Suomessa Death Grips on n\xc3\xa4hty esiintym\xc3\xa4ss\xc3\xa4 vuoden 2017 Flow festivaaleilla._NEWLINE_Zach Hillin on kerrottu ty\xc3\xb6st\xc3\xa4v\xc3\xa4n elokuvaa vuodesta 2013 alkaen. Yhtyeen j\xc3\xa4senet ovat sanoneet, etteiv\xc3\xa4t Hillin elokuva ja Death Grips liity toisiinsa.\n_START_SECTION_\nGenre ja tyyli\n_START_PARAGRAPH_\nDeath Grips on hyvin tunnettu yhtyeen vokalistin MC Riden (oik. Stefan Corbin Burnett) tummanpuhuvista ja arvoituksellisista lyrikoista sek\xc3\xa4 aggressiivisesta ja intensiivisest\xc3\xa4 r\xc3\xa4pp\xc3\xa4ystyylist\xc3\xa4\xc3\xa4n jota mm. Rolling Stone on kuvaillut "hardcore punkin ja spoken word-esityksen sekoitukseksi." My\xc3\xb6s yhtyeen eritt\xc3\xa4in fyysisest\xc3\xa4 ja lavaesiintymisest\xc3\xa4 sek\xc3\xa4 synkist\xc3\xa4, rajuista ja visuaalisista musiikkivideoista on tullut heid\xc3\xa4n tavaramerkkins\xc3\xa4._NEWLINE__NEWLINE_Yhtyeen genrej\xc3\xa4 on mm. elektroninen musiikki, noise, rap, punk-rap, hip-hop, kokeellinen hip-hop, industrial.'